Document ID: /roh_data/filtered/fineweb-2-filterrobots_roh.jsonl.gz/55542

Il cur da rumantsch sursilvan che vegn organisà mintga stad en Surselva èn quest onn per l’emprima giada a Glion en la Casa da Sentupada da la claustra dominicana e las localitads da scola da la Regiun Surselva. Sco ils organisaturs scrivan en ina communicaziun pudess la midada da lieu esser la raschun per l’augment dal dumber da participants al curs. Fin ussa vegniva il curs manà atras a Laax e quai en differentas localitads ch’eran repartidas per il vitg da Laax enturn. Ina retschertga tar ils participants ha mussà ch’ils participants èn pronts da midar lieu ed uschia èn ils organisaturs dal Cuors romontsch sursilvan sa decidids da far la midada da Laax a Glion.
L’avertura dals curs è ils 12 da fanadur 2015. Interessads pon anc s’annunziar fin la fin da zercladur